Id-Deċiżjoni tal-Kummissjoni
tas-26 ta’ Ġunju 1995
li temenda d-Deċiżjoni 95/90/KE li tpoġġi kondizzjonijiet speċifiċi għall-importazzjoni ta’ prodotti ġejjin mis-sajd u l-akwakultura mill-Albanija
(Test b’relevanza għaż-ŻEE)
(95/235/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tpoġġi l-kondizzjonijiet tas-saħħa għall-produzzjoni u t-tqegħid fuq is-suq ta’ prodotti ġejjin mis-sajd [1], kif emendat l-aħħar bl-Att ta’ l-Adeżjoni ta’ l-Awstrija, il-Fillandja u l-Isvezja, u b’mod partikolari l-Artikolu 11(5) miġjub fih,
Billi l-lista ta’ stabbilimenti approvati mill-Albanija għall-importazzjoni ta’ prodotti li ġejjin mis-sajd u mill-akwakoltura fil-Komunità saret fid-Deċiżjoni tal-Kummissjoni 95/90/KE [2]; billi din il-lista tista’ tiġi emendata wara l-komunikazzjoni ta’ lista ġdida mill-awtorità kompetenti fl-Albanija;
Billi l-awtorità kompetenti fl-Albanija bagħtet lista ġdida biż-żieda ta’żewġ stabbilimenti, u bil-modifikazjzoni tad-data ta’ żewġ stabbilimenti;
Billi huwa meħtieġ li tiġi emendata l-lista ta’ stabbilimenti approvati b’mod xieraq;
Billi l-miżuri li hemm provdut għalihom f’din id-Deċiżjoni saru f’konformità mal-proċedura mqiegħda mid-Deċiżjoni tal-Kummissjoni 90/13/KEE [3],
ADOTTAT DIN ID-DEĊIŻJONI:
Artikolu 1
L-Anness B mad-Deċiżjoni 95/90/KE jinbidel bl-Anness lil din id-Deċiżjoni.
Artikolu 2
Dan id-Deċiżjoni hija indirizzata lill-Istati Membri.
Magħmul fi Brussel, fis-26 ta’ Ġunju 1995.